
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 975 


30 Ιουλίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση της τροποποίησης του Οργανισμού Εσωτε¬ 
ρικής Υπηρεσίας των ΔΗΜΟΤΙΚΩΝ ΠΑΙΔΙΚΩΝ ΚΑΙ 
ΒΡΕΦΟΝΗΠΙΑΚΩΝ ΣΤΑΘΜΩΝ ΔΗΜΟΥ ΖΑΚΥΝ- 

ΘΙΩΝ Ν. Ζακύνθου. 1 

Καθιέρωση και κατανομή υπερωριακής εργασίας κατά 
το έτος 2002, για το μόνιμο προσωπικό και για προ¬ 
σωπικό που έχει διατεθεί για την κάλυψη των ανα- 
γκώντων ΠΑΙΔΙΚΩΝ ΕΞΟΧΩΝ ΚΕΡΑΤΕΑΣ, Ε'ΑΓΙΟΥ 
ΑΝΔΡΕΑ ΚΑΙ ΔΆΓΙΟΥΑΝΔΡΕΑ ΑΤΤΙΚΗΣ. 2 


ΑΠΟΦΑΣΕΙ Σ 

Αριθ. 2004 (ΐ) 

Έγκριση της τροποποίησης του Οργανισμού Εσωτερι¬ 
κής Υπηρεσίας των ΔΗΜΟΤΙΚΩΝ ΠΑΙΔΙΚΩΝ ΚΑΙ ΒΡΕ¬ 
ΦΟΝΗΠΙΑΚΩΝ ΣΤΑΘΜΩΝ ΔΗΜΟΥ ΖΑΚΥΝΘΙΩΝ Ν. 

Ζακύνθου. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις α) του άρθρου 12του Ν. 1188/81, όπως 
αντικαταστάθηκαν και τροποποιήθηκαν με αυτές των άρ¬ 
θρων 26 του Ν. 1832/89, το άρθρο 8 παρ. 5του Ν. 2307/95 
και36παρ. 15του Ν. 2190/94 και β) άρθρο 1 παρ. 2εδαφ. 
στ'του Ν. 2503/97. 

2. Την 3450/16.11.1999 απόφασή μας, σχετικά με την 
έγκριση της 239/17.7.1999 απόφασης του Δημοτικού 
Συμβουλίου Ζακυνθίων Ν. Ζακύνθου, περί ψηφίσεως του 
Οργανισμού Εσωτερικής Υπηρεσίας του Ν.Π. «ΔΗΜΟΤΙ¬ 
ΚΟΙ ΠΑΙΔΙΚΟΙ ΚΑΙ ΦΡΕΦΟΝΗΠΙΑΚΟΙ ΣΤΑΘΜΟΙ» ΔΗΜΟΥ 
ΖΑΚΥΝΘΙΩΝ, που δημοσιεύθηκε στην Εφημερίδατης Κυ- 
βερνήσεως (ΦΕΚ 2233/30.12.1999τ. Β'). 

3. Την 28/7.12.2001 απόφαση του Διοικητικού Συμβου¬ 
λίου των «ΔΗΜΟΤΙΚΩΝ ΠΑΙΔΙΚΩΝ ΚΑΙ ΒΡΕΦΟΝΗΠΙΑ¬ 
ΚΩΝ ΣΤΑΘΜΩΝ ΔΗΜΟΥ ΖΑΚΥΝΘΙΩΝ» που μας εστάλη 
με το αρ. 205/31.5.2002 έγγραφο του ως άνω Νομικού 
Προσώπου) με την οποία ψηφίστηκε η τροποποίηση του 


Οργανισμού Εσωτερικής Υπηρεσίας του και η οποία 
εγκρίθηκε με την 318/28.12.2001 απόφαση του Δημοτι¬ 
κού Συμβουλίου του Δήμου Ζακυνθίων. 

4. Τη σύμφωνη γνώμη του Υπηρεσιακού Συμβουλίου 
Υπαλλήλων ΟΤΑ Νομού Ζακύνθου για το ίδιο θέμα, όπως 
αυτή διατυπώνεται στην 11/17.4.2002 απόφασή του. 

5. Τα 34327/12.9.2001 και 34327/21.12.2001 έγγραφα 
του Υπουργείου Εσωτερικών, Δημόσιας Διοίκησης και 
Αποκέντρωσης. 

6. Την 12321/13.7.2000 (ΦΕΚ 883/18.7.2000 τ.Β') από¬ 
φαση της Γενικής Γραμματέως της Περιφέρειας Ιόνιων 
Νησιών σχετικά με τη μεταβίβαση αρμοδιοτήτων και πα¬ 
ροχής εξουσιοδότησης υπογραφής, αποφασίζουμε: 

Εγκρίνουμε την 28/27.12.2001 απόφαση του Διοικητι¬ 
κού Συμβουλίου του Ν.Π. «ΔΗΜΟΤΙΚΟΙ ΠΑΙΔΙΚΟΙ ΚΑΙ 
ΒΡΕΦΟΝΗΠΙΑΚΟΙ ΣΤΑΘΜΟΙ» ΔΗΜΟΥ ΖΑΚΥΝΘΙΩΝ, περί 
τροποποιήσεωςτου Οργανισμού Εσωτερικής Υπηρεσίας 
του, σύμφωνα με όσα αναλυτικά διατυπώνονται στο απο¬ 
φασιστικό μέρος της ανωτέρω συνημμένης απόφασης, η 
οποία αποτελεί αναπόσπαστο μέρος της παρούσας και 
ισχύει από τη δημοσίευσή της στην Εφημερίδα της Κυ- 
βερνήσεως. 

Με την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού. 


ΟΡΓΑΝΙΣΜΟΣ ΔΗΜΟΤΙΚΩΝ ΠΑΙΔΙΚΩΝ ΚΑΙ 
ΒΡΕΦΟΝΗΠΙΑΚΩΝ ΣΤΑΘΜΩΝ - ΔΗΜΟΥ ΖΑΚΥΝΘΙΩΝ 
ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΤΟΥ ΟΡΓΑΝΙΣΜΟΥ ΠΑΙΔΙΚΩΝ ΣΤΑΘΜΩΝ - 
ΔΗΜΟΥ ΖΑΚΥΝΘΙΩΝ 

ΚΕΦΑΛΑΙΟ Α' 

ΔΙΑΡΘΡΩΣΗ ΚΑΙ ΑΡΜΟΔΙΟΤΗΤΕΣ ΥΠΗΡΕΣΙΩΝ 
ΑΡΘΡΟ 1 

ΔΙΑΡΘΡΩΣΗ ΥΠΗΡΕΣΙΩΝ 

Οι δραστηριότητες των Υπηρεσιών του Νομικού προ¬ 
σώπου «ΔΗΜΟΤΙΚΟΙ ΠΑΙΔΙΚΟΙ & ΒΡΕΦ/ΚΟΙ ΣΤΑΘΜΟΙ - 
ΔΗΜΟΥ ΖΑΚΥΝΘΙΩΝ» κατανέμονται ως εξής: 

Α) Γραφείο Προέδρου 

1) Αυτοτελές γραφείο Δ/κού - Οικονομικού 

2) Αυτοτελές γραφείο Πληροφορικής 
Β) Δ/νση Παιδικών Σταθμών 

1) Τμήματα Παιδικών Σταθμών 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΑΡΘΡΟ 2 

Α) ΓΡΑΦΕΙΟ ΠΡΟΕΔΡΟΥ 

Το Γραφείο Γραμματειακής Υποστήριξης και Δημοσίων 
Σχέσεων Προέδρου, Αντιπροέδρου, Διοικητικού Συμβου¬ 
λίου: 

• θέτει υπόψη του Προέδρου τα αποστελλόμενα από 
τις υπηρεσίες θέματα και καταρτίζει την ημερήσια διάτα¬ 
ξη- 

• Διεξάγει την προσωπική αλληλογραφία του Προέ¬ 
δρου, του Αντιπροέδρου και των μελών του Δ.Σ. και τηρεί 
αρχείο αυτής. 

• Προγραμματίζει τις ώρες και ημέρες που ο Πρόε¬ 
δρος, ο Αντιπρόεδρος και τα μέλη του Δ.Σ. μπορεί να δέ¬ 
χονται Επιτροπές, Συλλόγους, πολίτες κ.λπ. 

• Τηρεί ημερολόγιο επαφών του Προέδρου, του Αντι¬ 
προέδρου και των μελών του Δ.Σ. 

• Παραλαμβάνει από τους Υπηρεσιακούς παράγοντες 
τους φακέλους των εγγράφων που πρέπει να υπογρα- 
φούν από τον Πρόεδρο, τον Αντιπρόεδρο και τα μέλη του 
Δ.Σ. 

• Εκδίδει και επιδίδει, εγκαίρως, στα μέλη του Δ.Σ. τις 
προσκλήσεις για τις συνεδριάσεις. 

• Τηρεί τα πρακτικά των συνεδριάσεων του Δ.Σ. 

• Υποβάλει, έγκαιρα, αντίγραφα των λαμβανομένων 
αποφάσεων στις Αρμόδιες Υπηρεσίες προς έγκριση, 
όπου απαιτείται και κατόπιν τις διαβιβάζει στις Αρμόδιες 
Υπηρεσίες προς υλοποίηση. 

• Τηρεί αρχείο των αποφάσεων του Δ.Σ. και επιμελείται 
για την εκτέλεση κάθε εργασίας που ανήκει στην αρμο¬ 
διότητα του Δ.Σ., όπως απορρέει από τον κώδικα. 

• Επιμελείται για την οργάνωση πολιτιστικών, ψυχαγω¬ 
γικών εκδηλώσεων, συνεδρίων, εορτών και γενικά τελε¬ 
τών που έχουν σχέση με το έργο του Δημοτικού Νομικού 
Προσώπου. 

• Αναπτύσσει και καλλιεργεί σχέσεις συνεργασίας με 
λοιπές Υπηρεσίες. 

ΑΡΘΡΟ 3 

ΑΥΤΟΤΕΛΕΣ ΓΡΑΦΕΙΟ ΔΙΟΙΚΗΣΗΣ - ΟΙΚΟΝΟΜΙΚΩΝ 
ΚΑΘΗΚΟΝΤΑ ΠΡΟΪΣΤΑΜΕΝΟΥ ΑΥΤΟΤΕΛΟΥΣ ΓΡΑΦΕΙΟΥ 
ΔΙΟΙΚΗΣΗΣ & ΟΙΚΟΝΟΜΙΚΩΝ 

1. Είναι αρμόδιος και επιμελείται σε συνεργασία με το 
προσωπικό του Γ ραφείου για την πιστή εφαρμογή των 
Νόμων, Διαταγμάτων και εγκυκλίων. 

2. Είναι υπεύθυνος για την κατάρτιση του προϋπολογι¬ 
σμού, απολογισμού - ισολογισμού. 

3. Παρακολουθεί τα έσοδα και τα έξοδα του Δημοτικού 
Νομικού Προσώπου. 

4. Είναι υπεύθυνος για την καλή λειτουργία των Διοικη¬ 
τικών και Οικονομικών Υπηρεσιών. 

ΑΡΘΡΟ 4 

ΚΑΘΗΚΟΝΤΑ ΓΡΑΦΕΙΟΥ ΔΙΟΙΚΗΤΙΚΟΥ-ΟΙΚΟΝΟΜΙΚΟΥ 

1. Είναι υπεύθυνο για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά που είναι απαραίτητα για την εύρυθμη λειτουρ¬ 
γία του. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των, προσαυξήσεων κ.λπ. του προσωπικού. 


4. Συνεργάζεται με τον Προϊστάμενο για την κατάρτιση 
του προϋπολογισμού, απολογισμού-ισολογισμού. 

5. Τηρεί όλα τα απαραίτητα βιβλία (αλληλογραφία- 
πρωτόκολλο και τηρεί τη σφραγίδα του Σταθμού). 

6. Επιμελείται την ορθή διενέργεια των δημοπρασιών 
και προμηθειών. 

7. Είναι υπεύθυνο για την είσπραξη των τροφείων και 
την απόδοσή τους στο Ταμείο. 

8. Συντάσσειτον Οργανισμό Εσωτερικής Υπηρεσίας και 
τον Κανονισμό Λειτουργίας του Δημοτικού Νομικού Προ¬ 
σώπου. 

9. Τηρείτο εμπιστευτικό πρωτόκολλο της Υπηρεσίας. 

10. Συγκεντρώνει και μελετά τις αιτήσεις εγγραφής νη¬ 
πίων, αναγράφει το εισόδημα των γονέων επάνω στις αι¬ 
τήσεις, καθώς και το ποσό της οικονομικής εισφοράς 
τους, σύμφωνα με την απόφαση του Δ.Σ., γι’ αυτό και ει- 
σηγείται αιτιολογημένα στην αρμόδια Επιτροπή αυτά που 
θα γίνουν δεκτά, βάσει των κριτηρίων που ορίζονται από 
τον Κανονισμό Λειτουργίας. 

11. Μεριμνά για τη σύνταξη των καταστάσεων με τους 
υπαλλήλους που θα εργαστούν στις εκλογικές εργασίες. 

12. Παραλαμβάνει και διανέμει στις Υπηρεσίες τις Εφη¬ 
μερίδες της Κυβέρνησης, τηρεί βιβλιοδετημένες σειρές 
αυτής και φροντίζει για την ενημέρωση του προσωπικού 
του Δημοτικού Νομικού Προσώπου για κάθε νόμο που 
αφορά. 

13. Μεριμνά: 

α) Για την κατανομή των χώρωντων κτιρίων στις Υπηρε¬ 
σίες του Δημοτικού Νομικού Προσώπου. 

β) Γ ια τη φύλαξη των κτιρίων του Δημοτικού Νομικού 
Προσώπου. 

γ) Για την καθαριότητα των χώρων των Κεντρικών Υπη¬ 
ρεσιών του Δημοτικού Νομικού Προσώπου. 

δ) Για την καλή λειτουργία των φωτοτυπικών μηχανη¬ 
μάτων, ηλεκτρονικών υπολογιστών, αριθμομηχανών, τη¬ 
λεφωνικού κέντρου κ.λπ. όλων των Υπηρεσιών. 

ε) Γ ια την επίπλωση τωνγραφείωνόλωντων Υπηρεσιών. 

στ) Γ ια την καλή λειτουργία των Οικονομικών Υπηρε¬ 
σιών. 

14. Μεριμνά για την καλή λειτουργία των Οικονομικών 
Υπηρεσιών. 

15. Επιμελείται τη σύνταξη του Προϋπολογισμού και ει- 
σηγείται στο Δ.Σ. τις αναμορφώσεις του για την αρτιότε¬ 
ρη λειτουργία του Δημοτικού Νομικού Προσώπου. 

16. Παρακολουθείτα έσοδα καιτα έξοδατου Δημοτικού 
Νομικού Προσώπου. 

17. Μεριμνά για την ορθή υλοποίηση των πιστώσεων 
του προϋπολογισμού. 

18. Παρέχει την ακριβή εικόνα εσόδων-εξόδωντου Δη¬ 
μοτικού Νομικού Προσώπου. 

19. Επιμελείται των συμφερόντων του Δημοτικού Νομι¬ 
κού Προσώπου προς εκπλήρωση των σκοπών αυτού. 

ΠΡΩΤΟΚΟΛΛΟ - ΑΡΧΕΙΟ 

1. Επιμελείται για την τήρηση του Γ ενικού Αρχείου του 
Δημοτικού Νομικού Προσώπου. 

2. Επιμελείται για τηνπαραλαβή,τονχαρακτηρισμό, την 
πρωτοκόλληση, τη συσχέτιση όλωντων εισερχομένων εγ¬ 
γράφων κάθε μορφής. 

3. Επιμελείται για την τήρηση των πρωτοτύπων σε Αρ¬ 
χείο. 

4. Διεκπεραιώνει και διακινεί, αυθημερόν, όλη την ει¬ 
σερχόμενη - εξερχόμενη αλληλογραφία. 

5. Φυλάσσει τη σφραγίδα του Δημοτικού Νομικού Προ- 

σώπου, την τοποθετεί σε έγγραφα που φέρουν την υπο¬ 
γραφή του Προέδρου, του Αντιπροέδρου, του Δ.Σ. και 
των λοιπών Διοικητικών Οργάνων. 

ΠΡΟΣΩΠΙΚΟ ΕΚΚΑΘΑΡΙΣΗΣ ΜΙΣΘΟΔΟΣΙΑΣ 

1. Επιμελείται για την εφαρμογή των Νόμων, Διαταγμά¬ 
των και Εγκυκλίων που αφορούν τους υπαλλήλους του 
Δημοτικού Νομικού Προσώπου. 

2. Ασκεί τις αρμοδιότητες που απορρέουν από τον Κώ¬ 
δικα Καταστάσεων Δημοτικών και Κοινοτικών Υπαλλήλων. 

3. Τηρεί Μητρώα, Ατομικούς Φακέλους και Βιβλία για 
τους υπαλλήλους, ελέγχει τις καρτέλες παρουσίας τους 
και ενημερώνει το Γραφείο εκκαθάρισης μισθοδοσίας για 
τις ημέρες απουσίας τους. 

4. Παρακολουθεί και επιμελείται για τις κάθε είδους 
υπηρεσιακές μεταβολές του προσωπικού (επιδόματα, 
ασθένειες, αποζημιώσεις, άδειες, καταβολή τριετίας, αλ¬ 
λαγή βασικού ημερομισθίου, μετακινήσεις, αναγνώριση 
προϋπηρεσίας κ.λπ.). 

5. Επιμελείται, επίσης, και την πρόσληψη, διορισμό, το¬ 
ποθέτηση, μετακίνηση, απόσπαση, μετάταξη, προαγωγή, 
ανανέωση σύμβασης, λύση υπαλληλικής σχέσης, απονο¬ 
μή σύνταξης κ.λπ. 

6. Είναι αρμόδιο για την επιμόρφωση, εκπαίδευση, με¬ 
τεκπαίδευση του προσωπικού του. 

7. Μεριμνά για την έγκαιρη σύνταξη των εκθέσεων αξιο¬ 
λόγησης του προσωπικού. 

8. Συντάσσει τους πίνακες προακτέων και επιμελείται 
για τη διαδικασία προαγωγής προσωπικού. 

9. Εκδίδει εγκυκλίους στις Υπηρεσίες του Δημοτικού 
Νομικού Προσώπου που ρυθμίζουν υπαλληλικά θέματα 
του προσωπικού. 

10. Φροντίζει για τη στελέχωσητου Δημοτικού Νομικού 
Προσώπου με το απαιτούμενο προσωπικό για την εύρυθ¬ 
μη λειτουργία του. 

11. Επιμελείται για την εφαρμογή όλωντων Νόμων, Δια¬ 
ταγμάτων και Εγκυκλίων που αφορούντους υπαλλήλους 
του Δημοτικού Νομικού Προσώπου, σχετικά με τη μισθο¬ 
δοσία τους. 

12. Παρακολουθεί τις μεταβολές όλου του προσωπι¬ 
κού, βάσει των σχετικών αποφάσεων του γραφείου προ¬ 
σωπικού. 

13. Συνεργάζεται, άμεσα, με το γραφείο Προσωπικού 
για τη σωστή εφαρμογή των Συλλογικών Συμβάσεων Ερ¬ 
γασίας, καθώς και για κάθε θέμα που αφορά τους εργα¬ 
ζόμενους, ώστε να τους καταβάλλονται οι πραγματικές 
αποδοχές με βάση τις εκάστοτε μεταβολές. 

14. Συντάσσει τα παραστατικά στοιχεία πληρωμής και 
ελέγχει τις εκδιδόμενες μισθοδοτικές καταστάσεις, τις 
θεωρεί, μεριμνά για την υπογραφή από τους Προϊσταμέ¬ 
νους και διαβιβάζει, έγκαιρα, ένα αντίγραφο στηνΤαμεια- 
κή Υπηρεσία του Δήμου, για τις πληρωμές, καθώς και ένα 
αντίγραφο για την έκδοση σχετικού εντάλματος. 

15. Φροντίζει για την επικόλληση των ενσήμωντου Ι.Κ.Α. 
στα Βιβλιάρια των ασφαλισμένων που έχουν ασφαλιστικό 
φορέα το Ι.Κ.Α. 

16. Εκδίδει βεβαιώσεις μισθοδοσίας των υπαλλήλων. 

17. Τηρεί καρτέλες ετήσιας μισθοδοσίας για κάθε υπάλ¬ 
ληλο για τη φορολογική ενημερότητα, συντάσσει και υπο¬ 
βάλλει, εντός των προθεσμιών, την οριστική δήλωση από¬ 
δοσης Φ.Μ.Υ. στην αρμόδια Δ.Ο.Υ. 

ΠΡΟΫΠΟΛΟΓΙΣΜΟΣ - ΕΚΚΑΘΑΡΙΣΗ ΚΑΙ ΕΝΤΟΛΗ ΔΑ¬ 
ΠΑΝΩΝ 

1. Συντάσσει σε συνεργασία με τις αρμόδιες Υπηρεσίες 


τον προϋπολογισμό εσόδων - εξόδων του Δημοτικού Νο¬ 
μικού Προσώπου. 

2. Παρακολουθεί, γενικά, την πορεία εκτέλεσης του 
Προϋπολογισμού, συντάσσει την αναμόρφωση αυτού, με 
την εγγραφή νέων εσόδων και χορήγηση συμπληρωματι¬ 
κών έκτακτων πιστώσεων. 

3. Τηρεί αρχείο ετήσιων απολογισμών του Δημοτικού 
Νομικού Προσώπου, σύμφωνα με τις απολογιστικές κα¬ 
ταστάσεις που συντάσσει η Ταμειακή Υπηρεσία. 

4. Ενημερώνει, εγκαίρως, τις αρμόδιες Υπηρεσίες για 
την σύνταξη εκθέσεων δαπανών, όταν οι συγκεκριμένες 
απορροφώνται και εισηγείται την έγκριση πιστώσεων. 

5. Παρέχει κάθε στοιχείο που θα ζητηθεί κατά την πο¬ 
ρεία υλοποιήσεωςτου προϋπολογισμού. 

6. Συσχετίζει κάθε δαπάνη μετυχόνπροηγούμενη όμοια 
και παρακολουθεί την ύπαρξη σχετικής πίστωσης για την 
δυνατότητα έκδοσης χρηματικού εντάλματος. 

7. Εκδίδει και ελέγχει τα βεβαιωτικά εσόδων και κατα¬ 
χωρεί αυτά στο οικείο βιβλίο. Καταρτίζει απολογιστικούς 
πίνακες βεβαιωθέντων εσόδων κατά Κ.Α. και ενεργεί 
έλεγχο επί των οικονομικών εισφορώντων γονέων που φι¬ 
λοξενούνται στους Παιδικούς Σταθμούς. 

8. Εισηγείται για την μη ύπαρξη των εσόδων σύμφωνα 
με τις ισχύουσες διατάξεις και φροντίζει για την αρχειο¬ 
θέτηση όλων των παραστατικών. 

9. Παρακολουθεί επιμελώς τα έσοδα, μέχρι οριστικής 
εισπράξεως από την Ταμειακή Υπηρεσία. 

10. Ελέγχει όλα τα εκδιδόμενα χρηματικά εντάλματα, τα 
θεωρεί και τα διαβιβάζει στην Ταμειακή Υπηρεσία. 

11. Ελέγχει τα δικαιολογητικά κάθε δαπάνης, ώστε να 
είναι σύμφωνα με το νόμο περί λογιστικού Δήμου και Κοι¬ 
νοτήτων. 

12. Εκδίδει χρηματικά εντάλματα πληρωμών, μισθοδο¬ 
σιών, προμηθειών, εκτελούμενων έργων, ως και κάθε άλ¬ 
λη δαπάνη που έχει εγκριθεί. 

13. Φροντίζει για την υπογραφή ενταλμάτων πληρωμής, 
την καταχώρησή τους στα οικεία βιβλία, την αποστολή τους 
στην Ταμειακή Υπηρεσία, μετά πλήρους σειράς, νομίμων 
(πρωτοτύπων) δικαιολογητικών και την αρχειοθέτηση των 
αντιγράφων σε ειδικούς του στελέχους κάθε εντάλματος, 
ομοίως με πλήρη σειρά (αντιγράφων) δικαιολογητικών. 

14. Συγκεντρώνει και καταχωρεί στα οικεία βιβλία όλες 
τις εισπράξεις και πληρωμές και έχει την ευθύνη να παρέ¬ 
χει την ακριβή εικόνα εσόδων και εξόδων του Δημοτικού 
Νομικού Προσώπου. 

ΠΡΟΜΗΘΕΙΕΣ - ΔΗΜΟΠΡΑΣΙΕΣ - ΔΙΑΧΕΙΡΙΣΗ ΥΛΙΚΩΝ 

ΚΑΙ ΤΡΟΦΙΜΩΝ 

1. Συγκεντρώνει από τις Υπηρεσίες τα απαραίτητα στοι¬ 
χεία που χρειάζονται για τη διενέργεια των Προμηθειών - 
Δημοπρασιών. 

2. Συντάσσει τη σχετική διακήρυξη, σύμφωνα με τους 
όρους της μελέτης της κάθε υπηρεσίας και της συγγρα¬ 
φής υποχρεώσεων. 

3. Ενημερώνει τον Πρόεδρο για τη διεξαγωγή της δη¬ 
μοπρασίας ή τον πρόχειρο διαγωνισμό και μεριμνά για τη 
δημοσίευση στον ημερήσιο τύπο με καθορισμό την ημε¬ 
ρομηνία διεξαγωγής της δημοπρασίας. 

4. Συντάσσειτις συμβάσεις, σύμφωνα με τις αποφάσεις 
του Προέδρου και του Δ.Σ. και μεριμνά για την κοινοποίη¬ 
σή του στους αρμοδίους. 

5. Μεριμνά για την τυχόν επανάληψη της δημοπρασίας, 
σε περίπτωση που η πρώτη δημοπρασία απέβη άκαρπος, 
μετά από σχετική εισήγηση της αρμόδιας επιτροπής. 

6. Μεριμνά για την έγκαιρη προμήθεια των αναγκαίων υλι¬ 
κών μετά την ολοκλήρωση της διαδικασίας προμηθειών. 

7. Μεριμνά για την σύγκληση των Επιτροπών Αξιολόγη¬ 
σης και παραλαβών. 

8. Τηρεί φακέλους για κάθε είδους προμήθεια. 

9. Παραλαμβάνει τις εγγυητικές επιστολές από τους 
Προμηθευτές, σύμφωνα με τους όρους των αποφάσεων 
και των συμβάσεων. 

10. Παραλαμβάνει τα τιμολόγια από τους Προμηθευτές 
και αφού ολοκληρώσειτο σχετικό φάκελο προμήθειας, με 
όλα τα απαιτούμενα δικαιολογητικά, εκδίδει χρηματικά 
εντάλματα. 

11. Διαχειρίζεται τα τρόφιμα, καθώς και όλο το αναλώ¬ 
σιμο και μη αναλώσιμο υλικό του Δημοτικού Νομικού 
Προσώπου, πληντων φαρμάκων. 

12. Μεριμνά για την παραλαβή και διακίνηση των παρα¬ 
πάνω. 

13. Τηρεί τα προβλεπόμενα από το Νόμο Βιβλία για την 
παρακολούθηση των εισαγομένων τροφίμων και υλικών, 
τη δικαιολόγηση των διατεθειμένων και εξακρίβωση των 
υπαρχόντων. 

14. Παρακολουθεί τα υπόλοιπα των αποθηκευμένων 
τροφίμων και μεριμνά για την προμήθεια κάθε αναγκαίου 
είδους. 

ΑΥΤΟΤΕΛΕΣ ΓΡΑΦΕΙΟ Η/Υ ΠΛΗΡΟΦΟΡΙΚΗΣ 

ΚΑΘΗΚΟΝΤΑ ΠΡΟΪΣΤΑΜΕΝΟΥ ΑΥΤΟΤΕΛΟΥΣ ΓΡΑΦΕΙ¬ 
ΟΥ Η/Υ ΠΛΗΡΟΦΟΡΙΚΗΣ 

1. Είναι αρμόδιος για τη συγκέντρωση πληροφοριών 
από το εξωτερικό περιβάλλον του Οργανισμού που επη¬ 
ρεάζουν τις δραστηριότητές του (π.χ. χρηματοδοτήσεις, 
προγράμματα Ε.Ε.). 

2. Φροντίζει για τη συγκέντρωση μελετών και τεχνο¬ 
γνωσίας, που είναι δυνατόν να βοηθήσουν τις επιδιώξεις 
του Οργανισμού (π.χ. Αναπτυξιακές μελέτες, έρευνες 
κ.λπ.). 

3. Είναι υπεύθυνος για την υποστήριξη των διαδικασιών 
σύνταξης των μεσοπρόθεσμων και ετήσιων προγραμμά¬ 
των του Οργανισμού. 

4. Είναι υπεύθυνος για την διερεύνηση των πηγών χρη¬ 
ματοδότησης και διατύπωση προτάσεων για την εξεύρε¬ 
ση πόρων, για την υλοποίηση του προγράμματος δράσης 
του Οργανισμού. 

5. Συνεργάζεται με τους Προϊσταμένους και τα επιστη¬ 
μονικά στελέχη του Οργανισμού. 

6. Είναι υπεύθυνος για την συγκέντρωση του σχετικού 
υλικού που απαιτείται για την τεκμηριωμένη λήψη απο¬ 
φάσεων από το Δ.Σ. 

7. Είναι αρμόδιος για την ενημέρωση του Δ.Σ. και του 
Προέδρου μετά Προγράμματα της Ε.Ε. που ενδιαφέρουν 
τον Οργανισμό. 

8. Μεριμνά για την σωστή κατάρτιση του Προϋπολογι¬ 
σμού - Απολογισμού και τις μεταβολές εσόδων - εξόδων. 

ΚΑΘΗΚΟΝΤΑ ΓΡΑΦΕΙΟΥ Η/Υ ΠΛΗΡΟΦΟΡΙΚΗΣ 

1. Υποστήριξη των διαδικασιών προμήθειας του απα¬ 
ραίτητου λογισμικού ή και υλικού εξοπλισμού. 

2. Φροντίδα για την εκπαίδευση των χρηστών των μηχα¬ 
νογραφικών εφαρμογών που υποστηρίζονται από το σύ¬ 
στημα, καθώς και για την ενημέρωση όλου του προσωπι¬ 
κού σε θέματα πληροφορικής. 

3. Εξασφάλιση των αποθηκευμένων πληροφοριών και 
προστασία τους από τυχόν δυνατότητες μη εξουσιοδο¬ 
τημένης πρόσβασης. 

4. Φροντίδα για την εύρυθμη και αποτελεσματική λει¬ 


τουργία του όλου μηχανογραφικού συστήματος και την 
επίτευξη του μέγιστου βαθμού διαθεσιμότητάςτου. 

5. Συνεχής ενημέρωση για τις δυνατότητες που προ¬ 
σφέρουν οι τεχνολογίες Πληροφορικής και Τηλεπικοινω¬ 
νιών και τη διατύπωση εισηγήσεων για τη χρήση τέτοιων 
τεχνολογιών στον Οργανισμό. 

6. Ανάπτυξη μικρών εφαρμογών που ενδέχεται να προ- 
κύψουν, ανάλογα με τις ανάγκες του Οργανισμού. 

7. Παρακολούθηση της εξέλιξης της νομοθεσίας σε ότι 
αφορά θέματα ασφάλειας των Πληροφοριών και προστα¬ 
σίας των ατομικών δικαιωμάτων και τη φροντίδα για την 
τήρηση των διατάξεων που εκάστοτε ισχύουν. 

8. Ανάπτυξη και συντήρηση ηλεκτρονικών αρχείων με 
τα παραπάνω στοιχεία, προς χρήση και αξιοποίηση από 
τη δημοτική αρχή και από τις Υπηρεσίες, μέσω ηλεκτρο¬ 
νικού δικτύου πληροφόρησης. 

9. Αξιοποίηση του I ΝΤΕΡΝ ΕΤ και των Τραπεζών Πληρο- 
φοριών σε συνεργασία με διαδημοτικούς και άλλους φο¬ 
ρείς της Τ.Α. 

10. Παρακολούθηση της οικονομικής διαχείρισης και 
λογιστικής. 

11. Παρακολούθηση των Προγραμμάτων Ε.Ε., συνερ¬ 
γασία για την κατάρτιση του Προϋπολογισμού και του 
Απολογισμού του Οργανισμού και μέριμνα για τη σωστή 
ενημέρωση και μεταβολή του Προϋπολογισμού και των 
εσόδων - εξόδων του Οργανισμού. 

ΑΡΘΡΟ 5 

ΑΡΜΟΔΙΟΤΗΤΕΣ ΔΙΕΥΘΥΝΣΕΩΝ ΚΑΙ ΤΜΗΜΑΤΩΝ 

Β) Η Δ/νση των Παιδικών Σταθμών εποπτεύει, συντονί¬ 
ζει και κατευθύνει το παιδαγωγικό έργο των Σταθμών και 
γενικά μεριμνά για την εύρυθμη λειτουργία τους, σύμφω¬ 
να με τον ισχύοντα κανονισμό. 

1) Τα Τμήματα Προσχολικής Αγωγής επιμελούνται την 
παροχή σύγχρονης προσχολικής αγωγής στα φιλοξενού¬ 
μενα βρέφη και νήπια, σε συνεργασία με το προσωπικό 
των Σταθμών. 

ΑΡΘΡΟ 6 

ΔΙΕΥΘΥΝΣΗ ΠΑΙΔΙΚΩΝ ΣΤΑΘΜΩΝ ΚΑΘΗΚΟΝΤΑ 

ΠΡΟΪΣΤΑΜΕΝΟΥ ΔΙΕΥΘΥΝΣΗΣ ΠΑΙΔΙΚΩΝ ΣΤΑΘΜΩΝ 

1. Είναι αρμόδιος και επιμελείται σε συνεργασία με τους 
Παιδαγωγούς των Σταθμών για την εφαρμογή των σύγ¬ 
χρονων απόψεων της Παιδαγωγικής και της Ψυχολογίας. 

2. Εποπτεύει, συντονίζει και κατευθύνει το παιδαγωγικό 
έργο των τμημάτων. 

3. Είναι αρμόδιος για την εύρυθμη λειτουργία των 
Σταθμών. 

4. Εισηγείται στο Δ.Σ. των Σταθμών κάθε θέμα που αφο¬ 
ρά τη λειτουργία, το προσωπικό, τους γονείς και την υλι- 
κοτεχνική υποδομή των Σταθμών, όπως: 

- Τον αριθμό και τις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί η εύρυθμη 
λειτουργία του. 

- Τ ο παιδαγωγικό υλικό και τον πόσης φύσεως εξοπλισμό. 

- Τις απαραίτητες εργασίες και την επισκευή και συντή¬ 
ρηση των κτιρίων. 

- Την επιμόρφωση του προσωπικού. 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού, ώστε να μην δημιουργούνται λειτουργικά προβλήμα¬ 
τα στους Σταθμούς. 

6. Εγκρίνει και υπογράφει τα αιτήματα των Προϊσταμέ¬ 
νων που αφορούν ανάγκες τμημάτων τους. 

7. Συνεργάζεται αρμονικά με τα Γραφεία Διοικητικού - 
Οικονομικού, το οποίο οφείλει να παρέχει κάθε στοιχείο, 
για να διασφαλιστεί η εύρυθμη λειτουργία του Σταθμού 
και η επίτευξη των σκοπών του. 

ΑΡΘΡΟ 7 

ΤΜΗΜΑΤΑ ΚΑΘΗΚΟΝΤΑ ΠΡΟΪΣΤΑΜΕΝΟΥ 
ΤΜΗΜΑΤΟΣ ΠΡΟΣΧΟΛΙΚΗΣ ΑΓΩΓΗΣ 

1. Μεριμνά για την εύρυθμη λειτουργία του τμήματος 
του Παιδικού Σταθμού και την Τήρηση των Κανονισμών 
Λειτουργίας. 

2. Φροντίζει για τη ν σύγχρονη παροχή προσχολικής αγω¬ 
γής στα παιδιά που φιλοξενούνται στον Παιδικό Σταθμό. 

3. Εποπτεύει όλο το προσωπικό του Παιδικού Σταθμού 
για τη σωστή εκτέλεση των καθηκόντων του και αναφέρει 
με έγγραφο, κάθε υπηρεσιακή παράβαση στη Δ/νση των 
Παιδικών Σταθμών. 

4. Καθορίζειτο ωράριο εργασίας όλου του προσωπικού 
του τμήματος για την ομαλή λειτουργία αυτού. 

5. Εγκρίνει ή απορρίπτει αιτήματα του προσωπικού που 
αφορούν άδειες ή ρεπό, ανάλογα με τις ανάγκες του Παι¬ 
δικού Σταθμού. 

6. Κατευθύνει και εποπτεύει: 
α) Το παιδαγωγικό έργο. 

β) Τη συνεργασία του προσωπικού με τους γονείς, 
γ) Την καθαριότητα των χώρων, 
δ) Τον τρόπο παρασκευής και σερβιρίσματος του φα¬ 
γητού. 

7. Μεριμνά για την διοργάνωση: 

α) Μηνιαίων συμβουλίων του προσωπικού που επο¬ 
πτεύει. 

β) Συγκεντρώσεων γονέων, κάθε δίμηνο, για την ενημέ¬ 
ρωση και ευαισθητοποίησή τους σε θέματα αγωγής και 
ψυχολογίας των παιδιών τους. 

γ) Παιδαγωγικών, πολιτιστικών και ψυχαγωγικών εκδη¬ 
λώσεων προς όφελος των παιδιών, των οικογενειών τους 
και του προσωπικού. 

δ) Παιδαγωγικών, πολιτιστικών και ψυχαγωγικών εξό¬ 
δων των παιδιών. 

8. Εισηγείται εγγράφως στη Δ/νση Παιδικών Σταθμών 
τις ανάγκες του Τμήματος. 

α) Σε προσωπικό, 
β) Σε παιδαγωγικό υλικό, 
γ) Σε υλικό καθαριότητας, 
δ) Σε εξοπλισμό πόσης φύσεως. 
ε) Για εργασίες επισκευής και συντήρησης του κτιρίου 
και άλλων χώρων του τμήματος, 
στ) Για την επιμόρφωση του προσωπικού του τμήματος. 

9. Προτείνει αιτιολογημένα στη Δ/νση Παιδικών Σταθ¬ 
μών διαγραφές, μειώσεις, απαλλαγές κ.λπ. 

10. Παρέχει συμβουλές σε όσους από τους γονείς αντι¬ 
μετωπίζουν προβλήματα, σε συνεργασία με την Διεύθυν¬ 
ση των Παιδικών Σταθμών. 

11. Δίνει κατευθύνσεις στις παιδαγωγούς και σε όλο το 
προσωπικό για το χειρισμό των παιδιών που παρουσιά¬ 
ζουν αποκλίσεις στη συμπεριφορά τους. 

12. Συνεργάζεται με τις παιδαγωγούς για την εκπόνηση 
τωνεβδομαδιαίωνπαιδαγωγικώνπρογραμμάτων καιεπο- 
πτεύει την εφαρμογή τους. 

13. Φροντίζει και επιβλέπει για την υγιεινή κατάσταση 
των παιδιών και του χώρου. 

14. Ευθύνεται για την φύλαξη τη συντήρηση όλου του 
εξοπλισμού του Τμήματος. 


15. Υποβάλει στη Δ/νση των Παιδικών Σταθμώντα πορί¬ 
σματα ερευνών, μελετών και ειδικών προγραμμάτων που 
εφαρμόζονται στο Τμήμα. 

16. Ευθύνεται για την καλή συνεργασία του Παιδικού 
Σταθμού με τους γονείς, τους δημότες, τις Υπηρεσίες του 
Δημοτικού Νομικού Προσώπου και άλλους φορείς. 

17. Υποχρεούται να παραχωρεί στους εκπροσώπους 
γονέων το χώρο του Παιδικού Σταθμού για τις συγκε¬ 
ντρώσεις γονέων, κατόπιν γραπτού αιτήματος τους προς 
τη Διεύθυνση των Παιδικών Σταθμών, στο οποίο αναγρά¬ 
φονται ο χρόνος, η διάρκεια, η θεματολογία και ο σκοπός 
της συγκέντρωσης. 

18. Τηρεί όλα τα απαραίτητα και προβλεπόμενα βιβλία 
για τη λειτουργία του Τμήματος: 

α) Βιβλίο παρουσίας προσωπικού. 

19. Δίνει τη δύναμη των νηπίων καθημερινά. 

20. Συντάσσει τις εντολές για παιδαγωγικό υλικό, χαρ¬ 
τικά, γραφική ύλη, υλικό καθαριότητας κ.λπ. 

21. Συντάσσει την αλληλογραφία του Σταθμού και τις 
ανακοινώσεις προς τους γονείς. 

22. Επικοινωνεί τηλεφωνικά με τις Υπηρεσίες του Νομι¬ 
κού Προσώπου, τους γονείς και άλλους φορείς, εφόσον 
αυτό κριθεί απαραίτητο. 

23. Συμμετέχει στις εξόδους και σε όλες τις εκδηλώσεις 
του Τμήματος. 

ΤΟΜΕΑΣ ΑΓΩΓΗΣ 

1. Αναλαμβάνει διαδοχικά όλους τους Τομείς Αγωγής 
του Τμήματος και ευθύνεται για την καλή λειτουργία τους. 

2. Καταρτίζει το ετήσιο, μηνιαίο, εβδομαδιαίο και ημε¬ 
ρήσιο παιδαγωγικό πρόγραμμα του τομέα, που αναλαμ¬ 
βάνει και το υποβάλει στο Γ ραφείο Προϊσταμένης του 
Τμήματος και ενημερώνει τους γονείς στην πρώτη συγκέ¬ 
ντρωση γονέων σχετικά με το πρόγραμμα αγωγής. 

3. Ασκεί το παιδαγωγικό έργο σε όλη τη διάρκεια της 
σχολικής περιόδου. 

4. Οργανώνει για τα βρέφη και τα νήπια (συμμετέχει 
με αυτά και συντονίζει) παιδαγωγικά προγράμματα, κύ¬ 
κλους παιδαγωγικών δραστηριοτήτων, παιδαγωγικά 
εργαστήρια και άλλες παιδαγωγικές δραστηριότητες 
και εκδηλώσεις, σύμφωνα με τα επιστημονικά δεδομέ¬ 
να. 

5. Σέβεται, απαρέγκλιτα, το παιδαγωγικό στάδιο των 
παιδιών εξελικτικά, τις ανάγκες των παιδιών που προκύ¬ 
πτουν (με βάση το αναπτυξιακό τους στάδιο) και τους 
ατομικούς ρυθμούς ανάπτυξης του κάθε παιδιού, την ιδι¬ 
αίτερη ψυχοσύνθεσή του και τα χαρακτηριστικά της προ¬ 
σωπικότητάς τους. 

6. Προωθεί την ολόπλευρη ψυχοσωματική και ψυχοκι¬ 
νητική εξέλιξη και υγεία των παιδιών, καθώς και την ομα¬ 
λή κοινωνικοποίησή τους. 

7. Μεριμνά για την χωροργάνωση του τομέα Αγωγής με 
βάση τα επιστημονικά δεδομένα, έτσι ώστε να καλύπτο¬ 
νται οι ανάγκες των παιδιών και να εξασφαλίζεται η ασφά¬ 
λεια και η υγιεινή τους. 

8. Φροντίζει για την ύπαρξη του αναγκαίου παιδαγωγι¬ 
κού εξοπλισμού και υλικού και ευθύνεται για την συντή¬ 
ρησή του και την απώλεια ή αδικαιολόγητη καταστροφή 
του. 

9. Συνεργάζεται με την Προϊσταμένη του τμήματος και 
γενικά με όλους τους τομείς. 

10. Επιβλέπει για την καθαριότητα και υγιεινή των χώ¬ 
ρων (στην αίθουσα, στο μπάνιο, στην τραπεζαρία, στην 
παιδική χαρά ή αυλή) των παιδιών. 

11. Ασκεί σε όλη τη διάρκεια της ημέρας το παιδαγωγι¬ 
κό έργο, εντάσσοντας τους σκοπούς αγωγής σε όλες τις 
δραστηριότητες των παιδιών. 

12. Ενημερώνειτους γονείς για τη γενική - σφαιρική εξέ¬ 
λιξη του παιδιού τους και διατηρεί αρμονική σχέση με 
τους γονείς και την οικογένειά τους. 

13. Συμμετέχει στις συγκεντρώσεις γονέων. 

14. Προετοιμάζει τα παιδιά για το πρωινό και το μεση¬ 
μεριανό γεύμα και τα ενθαρρύνει να αυτοεξυπηρετού- 
νται. 

15. Κρατάει βιβλίο παρουσιών των παιδιών και ενημε¬ 
ρώνει την Προϊσταμένη του τμήματος για τον αριθμό των 
παιδιών. 

16. Παραδίδει τα βρέφη και τα νήπια καθαρά και περι- 
ποιημένα στους γονείς το μεσημέρι. 

17. Ενθαρρύνει τους γονείς να συμμετέχουν σε προ¬ 
γραμματισμένες κοινές δραστηριότητες του Παιδικού 
Σταθμού (π.χ. εργαστήρια), κατά τις ώρες λειτουργίας 
του, ενώ αποθαρρύνει να παραμένουν στις αίθουσες, κα¬ 
τά τη διάρκεια του κανονικού ημερήσιου προγράμματος. 

ΤΟΜΕΑΣ ΠΡΟΛΗΠΤΙΚΗΣ ΙΑΤΡΙΚΗΣ ΑΓΩΓΗΣ 

1. Μεριμνά για την προστασία της υγείας των παιδιών 
και εργαζομένων με περιοδικούς - προληπτικούς ελέγ¬ 
χους, σε συνεργασία με εξειδικευμένους επιστήμονες, Ια¬ 
τρούς Παιδίατρους, Υγειονολόγους κ.λπ. 

2. Συνεργάζεται με τη Δ/νση των Παιδικών Σταθμών, κα¬ 
θώς και με άλλες επιστημονικές ομάδες. 

3. Προσδιορίζει και ελέγχειτα πιστοποιητικά υγείας των 
παιδιών για την εγγραφή τους στους Παιδικούς Σταθ¬ 
μούς. 

4. Εισηγείται σε συνεργασία με τη Δ/νση των Παιδικών 
Σταθμών τη μη εγγραφή ή διαγραφή των παιδιών που 
έχουν σοβαρά προβλήματα σωματικής ή ψυχικής υγείας 
και όπου κρίνεται απαραίτητο συνεργάζεται με άλλους ει¬ 
δικούς Επιστήμονες άλλων φορέων. 

5. Συνεργάζεται με το Γραφείο Οικονομικού (υπεύθυ¬ 
νους Προμηθειών και Διαχείρισης Υλικών και Τροφίμων) 
για την ποιότητα και την καταλληλότητα των τροφίμων και 
μετέχει στη σύνταξη του διαιτολογίου των φιλοξενούμε¬ 
νων παιδιών στους Παιδικούς Σταθμούς του Δημοτικού 
Νομικού Προσώπου. 

6. Εποπτεύει για την υγιεινή των χώρων. 

7. Εισηγείται και οργανώνει σεμινάρια επιμόρφωσης για 
τους εργαζόμενους, αλλά και για τους γονείς σε συνερ¬ 
γασία με τη Δ/νση των Παιδικών Σταθμών. 

8. Μεριμνά για το αναγκαίο φαρμακευτικό υλικό που 
πρέπει να είναι εφοδιασμένες οι Υπηρεσίες του Δημοτι¬ 
κού Νομικού Προσώπου. 

9. Τηρεί καρτέλες παρακολούθησης υγείας των νηπίων. 

ΤΟΜΕΑΣ ΜΑΓΕΙΡΕΙΟΥ 

1. Παραλαμβάνει καθημερινά τις αναγκαίες ποσότητες 
τροφίμων και παρασκευάζει επιμελημένα και έγκαιρα το 
φαγητό της ημέρας, σύμφωνα με το εβδομαδιαίο διαιτο¬ 
λόγιο. 

2. Διανέμει δίκαια το φαγητό σε μερίδες ισάριθμες με 
τον αριθμό των παιδιών και του προσωπικού και φροντίζει 
για σερβίρισμά του. 

3. Μεριμνά για την απόλυτη καθαριότητα του μαγειρεί¬ 
ου, της τραπεζαρίας και των διάφορων σκευών και μηχα¬ 
νημάτων. 

4. Συμμετέχει στα παράλληλα παιδαγωγικά εργαστή¬ 
ρια, επικουρικά. 


ΤΟΜΕΑΣ ΚΑΘΑΡΙΟΤΗΤΑΣ 

1. Καθαρίζει καθημερινά όλους τους εσωτερικούς και 
εξωτερικούς χώρους του Παιδικού Σταθμού. 

2. Πλένει και σιδερώνει τον ιματισμό του Σταθμού. 

3. Πλένει σε τακτικά διαστήματα τα παιχνίδια των παι¬ 
διών, μετά από συνεννόηση με τα Τμήματα Αγωγής. 

4. Συμμετέχει στα παράλληλα παιδαγωγικά εργαστή¬ 
ρια, επικουρικά. 

5. Συμμετέχει στις εξόδους των παιδιών, όταν αυτό κρι- 
θεί αναγκαίο από την Προϊσταμένη του Τμήματος. 

6. Χρεώνεται τα είδη καθαριότητας. 

7. Αλλάζει τα σεντόνια στα κρεβάτια των παιδιών. 

ΑΡΘΡΟ 8 

Οι προηγούμενες αρμοδιότητες των επί μέρους υπηρε¬ 
σιών και των Π ροϊσταμένων τους θεωρούνται ως η γενική 
περιγραφή του ρόλου τους και αποτελούντο βασικό πλαί¬ 
σιο λειτουργίας τους. Λεπτομέρειες και περιγραφές αρ¬ 
μοδιοτήτων μπορούν να γίνουν με τη σύνταξη των κανονι¬ 
σμών ή εγκυκλίων των μονάδων. 

Ο λεπτομερής τρόπος λειτουργίας της κάθε υπηρεσίας 
ή διάρθρωση τωντμημάτων σε Γ ραφεία, οι αρμοδιότητες 
των υπευθύνων Γ ραφείων και οι θέσεις εργασίας, κάθε 
Γ ραφείου, η ανάθεση καθηκόντων και οι περιγραφές κα¬ 
θηκόντων των υπαλλήλων, καθώς και οποιαδήποτε άλλη 
εσωτερική διαδικασία διοίκησης ή λειτουργίας των Παιδι¬ 
κών Σταθμών ορίζονται με αποφάσεις του Προέδρου ή 
καθορίζονται με ειδικούς κανονισμούς λειτουργίας που 
συντάσσονται με απόφαση του Προέδρου μετά από εισή¬ 
γηση των αρμοδίων Προϊσταμένων. 

ΑΡΘΡΟ 9 

ΟΡΓΑΝΙΚΕΣ ΘΕΣΕΙΣ ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ 
ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 

Οι θέσεις των κατηγοριών Π.Ε., Τ.Ε. και Δ.Ε. κατατάσ¬ 
σονται στους βαθμούς Δ (εισαγωγικός) Γ, Β και Α (κατα¬ 
ληκτικός). 

Οι θέσεις της κατηγορίας Υ.Ε. κατατάσσονται στους 
βαθμούς Ε (εισαγωγικός), Δ, Γ, και Β (καταληκτικός). 

Τα προσόντα διορισμού του προσωπικού στις οργανι¬ 
κές θέσεις περιγράφονται στο Π .Δ. 37α/87 και Π .Δ. 22/90. 

Οι θέσεις που προβλέπονται ανά κατηγορία και κλάδο 
είναι οι εξής: 

1. ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 
(Π.Ε.) 

ΚΛΑΔΟΣ ΕΙΔΙΚΟΤΗΤΑ ΘΕΣΕΙΣ 

ΠΕ ΝΗΠΙΑΓΩΓΩΝ 5 

ΠΕΙ ΟΙΚΟΝΟΜΟΛΟΓΩΝ 1 

ΠΕ ΠΑΙΔΙΑΤΡΩΝ 1 

2. ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ (Τ.Ε.) 

ΚΛΑΔΟΣ ΕΙΔΙΚΟΤΗΤΑ ΘΕΣΕΙΣ 

ΤΕ9 ΒΡΕΦΟΝΗΠΙΟΚΟΜΩΝ 2 

ΤΕ ΝΗΠΙΑΓΩΓΩΝ (ΠΡΟΣΩΡΙΝΟΣ) 1 

ΤΕ2 ΚΟΙΝΩΝΙΚΩΝ ΛΕΙΤΟΥΡΓΩΝ 1 

3. ΚΑΤΗΓΟΡΙΑΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ (Δ.Ε.) 

ΚΛΑΔΟΣ ΕΙΔΙΚΟΤΗΤΑ ΘΕΣΕΙΣ 

ΔΕ ΒΡΕΦΟΚΟΜΩΝ-ΠΡΟΣΧΟΛΙΚΗΣ 6 

ΑΓΩΓΗΣ 

ΔΕ Η/Υ ΠΛΗΡΟΦΟΡΙΚΗΣ 1 

ΔΕ ΜΑΓΕΙΡΩΝ 4 

ΔΕ ΟΔΗΓΩΝ 1 

ΔΕ ΔΙΟΙΚΗΤΙΚΩΝ - ΓΡΑΜΜΑΤΕΩΝ 1 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


13303 


4. ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ (Υ.Ε.) 


ΑΔΟΣ 

ΕΙΔΙΚΟΤΗΤΑ 

ΘΕΣΕΙΣ 

ΥΕ16 

ΠΡΟΣΩΠΙΚΟ ΚΑΘΑΡΙΟΤΗΤΑΣ 

8 

ΥΕ1 

ΚΛΗΤΗΡΑ-ΘΥΡΩΡΟΥ 

1 


ΓΕΝ. ΚΑΘΗΚΟΝΤΩΝ 


ΥΕ14 

ΒΟΗΘΩΝ ΜΑΓΕΙΡΩΝ 

2 


ΠΡΟΣΩΡΙΝΕΣ ΘΕΣΕΙΣ ΠΡΟΣΩΠΙΚΟΥ ΜΕ ΣΧΕΣΗ ΕΡ¬ 
ΓΑΣΙΑΣ ΔΗΜΟΣΙΟΥ ΔΙΚΑΙΟΥ 

Οι θέσεις αυτές θα καλυφθούν με τη μετάταξη του προ¬ 
σωπικού που υπηρετεί στους Παιδικούς Σταθμούς και θα 
καταργηθεί με οποιοδήποτε τρόπο αποχωρήσουν από 
την Υπηρεσία. 

ΚΛΑΔΟΣ ΕΙΔΙΚΟΤΗΤΑ ΘΕΣΕΙΣ 

ΤΕ ΝΗΠΙΑΓΩΓΩΝ 1 

(προσωρινός) 

ΥΕ14 ΒΟΗΘΩΝ ΠΡΟΣΩΠΙΚΟΥ 2 

ΜΑΓΕΙΡΕΙΟΥ (προσωρινός) 

ΑΡΘΡΟ 10 

ΕΠΟΧΙΑΚΟ ΠΡΟΣΩΠΙΚΟ 

Συνιστώνται δέκα (10) θέσεις με σχέση εργασίας ιδιωτι¬ 
κού δικαίου ορισμένου χρόνου, διαφόρων ειδικοτήτων για 
την αντιμετώπιση εποχιακών ή άλλων περιοδικών ή πρό¬ 
σκαιρων αναγκών (ψυχολόγων Π.Ε., Νηπιαγωγών κ.λπ.). 

Η πλήρωση των θέσεων αυτών θα γίνεται, σύμφωνα με 
τις ισχύουσες κάθε φορά διατάξεις και εγκυκλίους οδη¬ 
γίες που αφορούν το προσωπικό αυτό. 

ΑΡΘΡΟ 11 

ΠΡΟΪΣΤΑΜΕΝΟΙ ΥΠΗΡΕΣΙΑΚΩΝ ΜΟΝΑΔΩΝ 

Στη Δ/νση Παιδικών Σταθμών προίσταται μόνιμος υπάλ¬ 
ληλος του κλάδου Π.Ε. Νηπιαγωγών ή Τ.Ε. Νηπιαγωγών 
(προσωρινός) ή Τ.Ε. Βρεφονηπιοκομίας. 

Προϊστάμενοιτμημάτων επιλέγονται μόνιμοι υπάλληλοι 
του κλάδου Π.Ε. Νηπιαγωγών ή Τ.Ε. Νηπιαγωγών (προ¬ 
σωρινός) ή Τ.Ε. ΒρεφονηπιοκομίαςήΤ.Ε. Κοινωνικών Λει¬ 
τουργών. 

Ελλείψει μόνιμου προσωπικού θα καλύπτεται η θέση 
από το έκτακτο προσωπικό με απόφαση του Δ.Σ. 

Στο αυτοτελές Γραφείο Διοικητικού - Οικονομικού 
προίσταται μόνιμος υπάλληλος του κλάδου Π.Ε. Οικονο¬ 
μικών ή Δ.Ε. Διοικητικών Γ ραμματέων. 

Στο αυτοτελές Γ ραφείο Πληροφορικής προίσταται μό¬ 
νιμος υπάλληλος του κλάδου Δ.Ε. Η/Υ Πληροφορικής. 

ΑΡΘΡΟ 12 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές Διατάξεις. 

ΑΡΘΡΟ 13 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο καλύπτουν όλους 
τους εργαζόμενους στο Ν.Π.Δ.Δ., ανεξαρτήτως σχέσεων 
εργασίας, καθώς και ορισμένο, επιπλέον, αριθμό θέσεων, 
για την κάλυψη των υφισταμένων και μελλοντικών ανα¬ 
γκών των Υπηρεσιών του Ν.Π.Δ.Δ. 

Η κατανομή του προσωπικού στις Διευθύνσεις - Τμήμα¬ 


τα - Αυτοτελή Γ ραφεία γίνεται πάντοτε με απόφαση του 
Προέδρου του Δ.Σ. του Ν.Π.Δ.Δ., ανάλογα με τις ανάγκες 
των Υπηρεσιών, τα προσόντα των υπαλλήλων, την πείρα 
και τις γνώσεις αυτών σε ειδικά αντικείμενα, κατά την 
οποία κατανομή θα εξετάζονται και τυχόν ειδικές ανάγκες 
των υπαλλήλων (μητέρες ανηλίκων τέκνων, έγκυες γυναί¬ 
κες, τόπος διαμονής κ.λπ.). 

Προϊστάμενοι Διευθύνσεων, Τμημάτων και Αυτοτελών 
Γ ραφείων ορίζονται πάντοτε με απόφαση του Προέδρου 
του Δ.Σ., οι κρινόμενοι από το αρμόδιο Υπηρεσιακό Συμ¬ 
βούλιο υπάλληλοι αναπληρούμενοι σε περίπτωση απου¬ 
σίας τους ή κωλύματος από τον κατά βαθμό αρχαιότερο 
υπάλληλο της αυτής υπηρεσίας. 

Κάθε άλλη λεπτομέρεια των επί μέρους υπηρεσιών μη 
προβλεπόμενη από τον παρόντα Οργανισμό, ρυθμίζεται 
με τον Κανονισμό Λειτουργίας του Ν.Π.Δ.Δ. 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του οικονομικού έτους 2002, ο οποίος ενι- 
σχύεται από τους Κ.Α.Π., τροφεία κ.λπ. ύψους 

., περίπου εφ’ όσον προσληφθούν όλοι 

και για τα επόμενα οικονομικά έτη το ύψος της δαπάνης 
δε μπορεί να προσδιοριστεί. 

ΑΡΘΡΟ 14 

ΜΗ ΠΡΟΒΛΕΠΟΜΕΝΑ ΘΕΜΑΤΑ 

Κάθε θέμα που αναφέρεται στη λειτουργία του Νομικού 
Προσώπου των Παιδικών Σταθμών Δήμου Ζακυνθίων και 
δεν συμπεριλαμβάνεται στον παρόντα κανονισμό ρυθμί¬ 
ζεται με απόφαση του Διοικητικού Συμβουλίου. 

Το Διοικητικό Συμβούλιο αφού έλαβε υπόψη του τον 
ανωτέρω Κανονισμό Λειτουργίας των Παιδικών Σταθμών 
Δήμου Ζακυνθίων. 

Η απόφαση αυτή πήρε αριθμό 28. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ζάκυνθος, 28 Ιουνίου 2002 

Με εντολή Γ ενικής Γ ραμματέως Περιφέρειας 
Ο Γενικός Διευθυντής 
ΙΩΑΝΝΗΣ ΠΕΤΣΙΟΣ 

-♦- 

Αριθ. Οικ. 2590 (2) 

Καθιέρωση και κατανομή υπερωριακής εργασίας κατά το 
έτος 2002, για το μόνιμο προσωπικό και για προσωπι¬ 
κό που έχει διατεθεί για την κάλυψη των αναγκών των 
ΠΑΙΔΙΚΩΝ ΕΞΟΧΩΝ ΚΕΡΑΤΕΑΣ, Ε' ΑΓΙΟΥ ΑΝΔΡΕΑ 
ΚΑΙ Δ' ΑΓΙΟΥ ΑΝΔΡΕΑ ΑΤΤΙΚΗΣ. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
Έχοντας υπόψη: 

1. Τις διατάξεις του Ν. 2218/94 «Ίδρυση Νομαρχιακής 
αυτοδιοίκησης κ.λπ.» όπως συμπληρώθηκε με το Ν. 
2240/94. 

2. Τις διατάξεις του Π.Δ. 30/96 «Κώδικα Νομαρχιακής 
Αυτοδιοίκησης». 

3. Τις διατάξεις του άρθρου 15του Ν. 2592/88. 

4. Τις διατάξεις του άρθρου 25παρ. 7του Ν. 2738/99. 

5. Το άρθρο 19 του Ν. 2646/98 «Ανάπτυξη του Εθνικού 
Συστήματος Κοινωνικής Φροντίδας και άλλες διατάξεις». 

6. Τις διατάξεις του Ν. 2470/97. 

7. Την Π1 β/οικ. 30868/02 ΚΥΑ «Ανάθεση οργάνωσης και 
λειτουργίας κατασκηνώσεων κρατικού προγράμματος σε 
Νομαρχιακές Αυτοδιοικήσεις» (ΦΕΚ 397/2.4.2002 τ. Β'). 

8. Το Π4/οικ.64780/1.7.2002 έγγραφο της Γεν. Γραμμα- 
τέωςτου Υπουργείου Υγείας, Πρόνοιας, με το οποία δια¬ 
τέθηκαν στη Ν.Α.Α.Α., οι υπάλληλοι: 

Α) ΣΚΟΥΜΠΑΣ ΚΩΝΣΤΑΝΤΙΝΟΣ, υπάλληλος του Εθνι¬ 
κού Ιδρύματος Κωφών, για την Κατασκήνωση Κερατέας. 

Β) ΣΕΦΕΡΟΥ ΑΝΝΑ, υπάλληλος ιδρύματος Βρεφονη¬ 
πιακών Σταθμών, για την Ε' Π.Ε. Αγίου Ανδρέα. 

Γ) ΚΟΤΣΗΣ ΑΠΟΣΤΟΛΟΣ, υπάλληλος ιδρύματος Βρε¬ 
φονηπιακών Σταθμών Αθηνών, για τη Δ' Π.Ε. Αγίου Αν¬ 
δρέα. 

9. Την ανάγκη κάλυψης της θέσης του διαχειριστή των 
Παιδικών Εξοχών Δ' και Ε'Αγίου Ανδρέα και Κερατέας, κα¬ 
θώς επίσης καιτης θέσης του γραμματέα των Διοικητικών 
Συμβουλίων αυτών. 

10. Την αριθμ. 2268/8.7.2002 απόφαση Νομάρχη Ανα¬ 
τολικής Αττικής με την οποία ορίσθηκαν ως διαχειριστές 
των παιδικών εξοχών του κρατικού προγράμματος, πα¬ 
ράλληλα με τα κύρια καθήκοντά τους στην Δ/νση Κοιν. 
Πρόνοιας, οι προαναφερόμενοι υπάλληλοι. 

11. Το γεγονός ότι οι κατασκηνώσεις λειτουργούν όλες 
τις ημέρες της κατασκηνωτικής περιόδου 

12. Το γεγονός ότι για την ανωτέρω υπερωριακή απα¬ 
σχόληση έχουν προβλεφθεί σχετικές πιστώσεις στον οι¬ 
κονομικό προϋπολογισμό έτους 2002 της Δ/νσης Κοιν. 
Πρόνοιας της Νομ/κής Αυτοδ/σης Ανατ. Αττικής. Ε.Φ. 
154, αποφασίζουμε: 

Καθιερώνουμε υπερωριακή με αμοιβή απασχόληση με 
ανώτατο όριο τριακοσίων ωρών για τους παρακάτω ανα- 
φερομένους υπαλλήλους από την έναρξη λειτουργίας 


κάθε κατασκήνωσης μέχρι το τέλος λειτουργίας αυτών. 

ΣΕΦΕΡΟΥ ΑΝΝΑ, διαχειρίστριατης Ε' Παιδικής Εξοχής 
Αγίου Ανδρέα. 

Εργασία Κυριακών και εξαιρέσιμων ημερών έως εξήντα 
επτά ωρών. 

Εργασία εργασίμων ημερών έως διακοσίων τριάντα 
τριών ωρών. 

ΚΟΤΣΗΣ ΑΠΟΣΤΟΛΟΣ, διαχειριστής της Δ' Παιδικής 
Εξοχής Αγίου Ανδρέα. 

Εργασία Κυριακών και εξαιρέσιμων ημερών έως ογδό¬ 
ντα δύο ωρών. 

Εργασία εργασίμων ημερών έως διακοσίων δέκα οκτώ 
ωρών. 

ΣΚΟΥΜΠΑΣ ΚΩΝΣΤΑΝΤΙΝΟΣ, διαχειριστής της Παιδι¬ 
κής Εξοχής Κερατέας. 

Εργασία Κυριακών και εξαιρέσιμων ημερών έως εξήντα 
ωρών. 

Εργασία εργασίμων ημερών έως διακοσίων σαράντα 
ωρών. 

Κάλυψη δαπάνης: 

Το ύψος της ανωτέρω προκαλούμενης δαπάνης, που 
ανέρχεται στον ποσό των 5,000 ευρώ, θα καλυφθεί από 
πιστώσεις που έχουν προβλεφθεί στον οικονομικό προϋ¬ 
πολογισμό έτους 2001 ΚΑΕ 0511,0512 σύμφωνα με τη 
σχετική βεβαίωση της Δ/νσης Οικονομικών Υπηρεσιών 
της Νομ/κής μας Αυτοδ/σης. 

Η απόφαση αυτή που ισχύει από 1.7.2002 να δημοσιευ- 
θεί στην Εφημερίδα της Κυβερνήσεως. 

Παλλήνη, 22 Ιουλίου 2002 

Ο Νομάρχης 
ΔΗΜΗΤΡΙΟΣ ΦΡΑΓΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




